Ignatios IV av Antiokia

Ignatios IV (gresk Ιγνάτιος Δ΄, borgerlig navn Habib Hazim; født 1920 eller 1921 ved Hama, Syria, død 5. desember 2012 i Damaskus) var fra 1979 til 2012 gresk-ortodoks patriark av Antiokia.

Ignatios, som kom fra en kristen arabisk familie, studerte litteraturvitenskap i Beirut og teologi i Paris. Etter avslutta studium underviste han teologi ved seminaret i Balamand-klosteret, der han også ble dekanus. Han ble ordinert til biskop i 1961 og ble i 1970 utnevnt til metropolitt av Laodicea (Latakia). 1979 ble han valgt til ny patriark av Antiokia. 1988 grunnla han Balamand-universitetet.

 Referanser 

Kategori:Ortodokse patriarker av Antiokia
Kategori:Syriske biskoper
Kategori:Personer fra guvernementet Hama